Nordjyllands Politi har været på arbejde siden i morges.

I forbindelse med den festlige uge 29 i Skagen, har Nordjyllands Politi gennemført en række kontroller. Derfor var der i Skagen fra morgenstunden betjente på arbejde i forbindelse med kontrol for spiritus- og narkokørsel oplyser politikommissær Jess Falberg Nielsen. - Vi har haft otte sager. Seks relateret til spiritus og to til narko. Ifølge politiet har der ikke været nogle "højdespringere", altså promiller over to. - Det er typisk sager med folk, der har været i byen, og tror de kan køre efter at have sovet. Faldende tendens Ifølge Nordjyllands Politi tyder noget på, at antallet af sprit- og narkobilister er faldende. - Vi ser, at tallet er faldende i år, ligesom de sidste par år. Så det er jo en positiv udvikling. - Ellers har det været en fin kontrol i Skagen, lyder det fra Jess Falberg Nielsen.